Trollsplint

Ordet trollsplint forekommer gjerne i uttrykket «å ha en trollsplint i øyet», og betyr at man tolker noe ut fra visse bestemte snevre forutsetninger. Uttrykket brukes i negativ forstand om personer som velger en uvennlig posisjon, men kan også brukes positivt om kunstnere og andre som velger en ny, vridd tilnærming til et emne.«troldsplint» i Den Danske Ordbog

Uttrykket er kjent fra H.C. Andersens eventyr Snødronningen (1843), hvor Kay får en «splint av trollspeilet» i øyet.Nanna Rørdam Knudsen Uskyldens magt; hos litteratursiden.dk, 1.3.2005. Om Snedronningen Uttrykket er også kjent fra E.T.A. Hoffmanns Meister Floeh (1822) og B.S. Ingemanns dikt Konstnerens syner (1832).«Trollspeil» i Bevingede ord, 1983

 Eksempler på bruk 
 Brukt som romantittel av Ingvald Svinsaas (Trollsplint, 1966), Borghild Jørgensen (Med trollsplint i øiet, 1936) og Kim Småge (Koksbiter og trollsplint, 1999) 
 Splinten av trollspeilet er tittelen på roman av Sigrid Undset fra 1917, og på en antologi med norske diktparodierSplinten av trollspeilet : norske diktparodier. I utvalg ved Yngvar Ustvedt. Bokklubben, 1987. (ebok fra bokhylla.no)
 «Patientene blir som forheksede, enøiede, har fått trollsplint i øiet - de fordreier og bakvasker med mesterskap»Ragnar Vogt. Nogen hovedlinjer i medicinsk psykologi og psykiatri . Steenske forlag, 1935 (ebok fra bokhylla.no)
 «Hos andre har eventyrlysten vært med på å sette trollsplint i øyet» Eivind Berggrav drøfter hvorfor nordmenn sluttet seg til NS.Eivind Berggrav. Folkedommen over NS : menneskelig og moralsk : hva vil være rett av oss?. Land og kirke forlag, 1945. (ebokfra bokhylla.no)
 «De som fikk møte ham (Ragnvald Blix) snakket riktignok gjerne om hans elskverdighet og inntagende personlighet, men allerede lektorene på gymnaset hadde det klart for seg at han hadde 'en trollsplint i øyet'. Han tegnet ytterst respektløse karikaturer av lærere og medelever»Kjell Hjern. Blix : verdenspolitikken gjennom 50 år i karikaturens speil. Aschehoug, 1982. (ebok fra bokhylla.no)
 «Møtet med 'Det nye Holland' høsten 1928 virket imidlertid som en trollsplint på Ove Bangs arkitekttursyn.»Wenche Findal. Norsk modernistisk arkitektur : om funksjonalismen. Cappelen, 1996 (ebok fra bokhylla.no)
 «...hun har bevart barnets evne til innregistrering av detaljer, til knivskarp iakttakelse av det som nettopp står i fokus - med utelatelse av alt annet. Og er det ikke det som kalles å ha en trollsplint i øyet?» Sonja Hagemann om Bjørg Viks bok Nødrop fra en myk sofa, 1966Trollsplint i øyet; Dagbladet, 21.9.1966
 «...arkitekter i vår tid som en del av utdannelsen får operert inn en trollsplint i øyet, med den virkning at det som for mitt og noen andres øyne er stygt, det blir for deres øyne vakkert, og det som for andre kan se trivelig ut, er i deres øyne aldeles håpløst..», Ulf Andenæs om bevaring av HøyblokkaTrollsplint i øyet; Aftenposten, 5. januar 2012 
 Referanser 

Kategori:Ord og uttrykk